Document ID: 31996R0478

ΚΑΝΟΝΙΣΜΟΣ (ΕΚ) αριθ. 478/96 ΤΗΣ ΕΠΙΤΡΟΠΗΣ της 18ης Μαρτίου 1996 για τροποποίηση του κανονισμού (ΕΚ) αριθ. 3238/94 περί προσδιορισμού και διαχείρισης της μεταβλητής συνιστώσας για ορισμένα εμπορεύματα καταγωγής Πολωνίας, Ουγγαρίας, Ρουμανίας, Βουλγαρίας, Τσεχικής Δημοκρατίας, Σλοβακικής Δημοκρατίας, Λιθουανίας, Λετονίας και Εσθονίας, προερχόμενα από τη μεταποίηση γεωργικών προϊόντων που περιλαμβάνονται στα παραρτήματα του κανονισμού (ΕΚ) αριθ. 3448/93 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζονται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 7 παράγραφος 2,
Εκτιμώντας:
ότι, σύμφωνα με τον κανονισμό (ΕΚ) αριθ. 3238/94 της Επιτροπής (2), όπως τροποποιήθηκε από τον κανονισμό (ΕΚ) αριθ. 1795/95 (3), και βάσει των διατάξεων της συμφωνίας που συνήφθη, με την Πολωνία, τη Ρουμανία, τη Βουλγαρία, την Τσεχική Δημοκρατία και τη Σλοβακική Δημοκρατία, ανοίχθηκαν, για το 1995, οι ποσοστώσεις εντός των ορίων των οποίων μπορούν να εισάγονται με μειωμένη γεωργική συνιστώσα ορισμένα γεωργικά προϊόντα καταγόμενα από τις χώρες αυτές 7 ότι οι ποσοστώσεις αυτές πρέπει να ανοιχθούν εκ νέου για το 1996 7 ότι ο κανονισμός (ΕΚ) αριθ. 3238/94 πρέπει να τροποποιηθεί αντιστοίχως 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οριζοντίων θεμάτων σχετικά με το εμπόριο μεταποιημένων γεωργικών προϊόντων που δεν υπάγονται στο παράρτημα ΙΙ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3238/94 τροποποιείται ως εξής:
1. Το άρθρο 1 παράγραφος 1 αντικαθίσταται από το ακόλουθο κείμενο:
«1. Από της 1ης Ιανουαρίου έως 31 Δεκεμβρίου 1996, εμπορεύματα καταγωγής Πολωνίας, Ρουμανίας, Βουλγαρίας, Τσεχικής Δημοκρατίας και Σλοβακικής Δημοκρατίας που περιλαμβάνονται στα παραρτήματα Ι, ΙΙ, ΙΙΙ, IV και V του παρόντος κανονισμού υπόκεινται σε μειωμένη γεωργική συνιστώσα εντός των ορίων των ετήσιων ποσοστώσεων και υπό τους όρους που εκτίθενται στα εν λόγω παραρτήματα.»
2. Τα παραρτήματα αντικαθίστανται από τα παραρτήματα Ι, ΙΙ, ΙΙΙ, IV και V του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαρτίου 1996.

Labels: 3
17
18